CELEX: 32017R1473
Language: fi
Date: 2017-08-14 00:00:00
Title: Komission täytäntöönpanoasetus (EU) 2017/1473, annettu 14 päivänä elokuuta 2017, neuvoston asetuksen (EY) N:o 834/2007 soveltamista koskevista yksityiskohtaisista säännöistä kolmansista maista tuotavien luonnonmukaisten tuotteiden tuontijärjestelyjen osalta annetun asetuksen (EY) N:o 1235/2008 muuttamisesta (ETA:n kannalta merkityksellinen teksti. )

15.8.2017   
            
            
               FI
            
            
               Euroopan unionin virallinen lehti
            
            
               L 210/4
            
         KOMISSION TÄYTÄNTÖÖNPANOASETUS (EU) 2017/1473,
   annettu 14 päivänä elokuuta 2017,
   neuvoston asetuksen (EY) N:o 834/2007 soveltamista koskevista yksityiskohtaisista säännöistä kolmansista maista tuotavien luonnonmukaisten tuotteiden tuontijärjestelyjen osalta annetun asetuksen (EY) N:o 1235/2008 muuttamisesta
   (ETA:n kannalta merkityksellinen teksti)
   EUROOPAN KOMISSIO, joka
   ottaa huomioon Euroopan unionin toiminnasta tehdyn sopimuksen,
   ottaa huomioon luonnonmukaisesta tuotannosta ja luonnonmukaisesti tuotettujen tuotteiden merkinnöistä sekä asetuksen (ETY) N:o 2092/91 kumoamisesta 28 päivänä kesäkuuta 2007 annetun neuvoston asetuksen (EY) N:o 834/2007 (1) ja erityisesti sen 33 artiklan 3 kohdan ja 38 artiklan ensimmäisen kohdan d alakohdan,
   sekä katsoo seuraavaa:
   
               (1)
            
            
               Komission asetuksen (EY) N:o 1235/2008 (2) liitteessä IV on luettelo vastaavuustarkoituksessa hyväksytyistä tarkastusviranomaisista ja -laitoksista, joilla on toimivalta tehdä tarkastuksia ja antaa sertifikaatteja kolmansissa maissa.
            
         
               (2)
            
            
               Luonnonmukaisen maatalouden alalla toimiva akkreditointielin IOAS on ilmoittanut komissiolle, että se on päättänyt keskeyttää Bolicert Ltd:lle myöntämänsä akkreditoinnin.
            
         
               (3)
            
            
               Asetuksen (EY) N:o 1235/2008 12 artiklan 1 kohdan c alakohdan mukaan komissio voi milloin tahansa keskeyttää tarkastuslaitoksen sisällyttämisen kyseisen asetuksen liitteessä IV olevaan luetteloon joko saatujen tietojen perusteella tai jos tarkastuselin ei ole toimittanut vaadittuja tietoja.
            
         
               (4)
            
            
               Komissio pyysi Bolicert Ltd:tä toimittamaan voimassa olevan akkreditointitodistuksen ja korjaamaan tilanteen asetuksen (EY) N:o 834/2007 mukaisesti asianmukaisesti ja pikaisesti, mutta Bolicert Ltd ei vastannut asetetussa määräajassa. Sen vuoksi Bolicert Ltd:n sisällyttäminen asetuksen (EY) N:o 1235/2008 liitteeseen IV olisi keskeytettävä, kunnes on toimitettu tyydyttäviä tietoja.
            
         
               (5)
            
            
               Sen vuoksi asetuksen (EY) N:o 1235/2008 liitettä IV olisi muutettava.
            
         
               (6)
            
            
               Tässä asetuksessa säädetyt toimenpiteet ovat luonnonmukaisen tuotannon komitean lausunnon mukaiset,
            
         ON HYVÄKSYNYT TÄMÄN ASETUKSEN:
   1 artikla
   Poistetaan asetuksen (EY) N:o 1235/2008 liitteessä IV oleva Bolicert Ltd:tä koskeva kohta.
   2 artikla
   Tämä asetus tulee voimaan kolmantena päivänä sen jälkeen, kun se on julkaistu Euroopan unionin virallisessa lehdessä.
   
      Tämä asetus on kaikilta osiltaan velvoittava, ja sitä sovelletaan sellaisenaan kaikissa jäsenvaltioissa.
      Tehty Brysselissä 14 päivänä elokuuta 2017.
      
         
            Komission puolesta
         
         
            Puheenjohtaja
         
         Jean-Claude JUNCKER
      
   
   
      (1)  EUVL L 189, 20.7.2007, s. 1.
   
      (2)  Komission asetus (EY) N:o 1235/2008, annettu 8 päivänä joulukuuta 2008, neuvoston asetuksen (EY) N:o 834/2007 soveltamista koskevista yksityiskohtaisista säännöistä kolmansista maista tuotavien luonnonmukaisten tuotteiden tuontijärjestelyjen osalta (EUVL L 334, 12.12.2008, s. 25).